Document ID: 32005D0799

KOMISJONI OTSUS,
16. november 2005,
millega tunnistatakse kehtetuks otsus 2004/614/EÜ kaitsemeetmete kohta seoses väga patogeense lindude gripiga Lõuna-Aafrika Vabariigis
(teatavaks tehtud numbri K(2005) 4396 all)
(EMPs kohaldatav tekst)
(2005/799/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõikeid 6 ja 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõikeid 1 ja 6,
ning arvestades järgmist:
(1)
Komisjoni 24. augusti 2004. aasta otsus 2004/614/EÜ kaitsemeetmete kohta seoses väga patogeense lindude gripiga Lõuna-Aafrika Vabariigis (3) on vastu võetud seoses lindude gripi puhangutega Lõuna-Aafrika silerinnaliste lindude hulgas.
(2)
Lõuna-Aafrika Vabariik on nüüd teatanud, et riik on lindude gripist vaba ja saatis komisjonile lõpparuande loomade tervisliku seisundi kohta, taotledes otsuse 2004/614/EÜ sellekohast muutmist.
(3)
Lõpparuandes sisalduva teabe põhjal on ilmne, et Lõuna-Aafrika Vabariigis on puhangule piir pandud ja nimetatud haigust riigis enam ei esine. Seetõttu ei ole Lõuna-Aafrika Vabariigis enam vaja kaitsemeetmeid võtta.
(4)
Seepärast tuleks otsus 2004/614/EÜ kehtetuks tunnistada.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsus 2004/614/EÜ tunnistatakse kehtetuks.
Artikkel 2
Liikmesriigid muudavad impordi suhtes kohaldatavaid meetmeid, et viia need käesoleva otsusega vastavusse, ning avalikustavad võetud meetmed kohe. Liikmesriigid teatavad neist viivitamata komisjonile.
Artikkel 3
Käesolev otsus on adresseeritud liikmesriikidele.
Brüssel, 16. november 2005

Labels: 17
20
3
6
18